Suresh 112 Views
ఫార్చూన్‌ జాబితాలో ముగ్గురు భారతీయ మహిళా బ్యాంకర్లు
న్యూయార్క్‌,సెప్టెంబరు 13: అమెరికా బయటిదేశాలపరంగా భారత్‌కు చెందినముగ్గురు బ్యాంకర్లు శక్తివంతమైన మహిళల జాబితాలో స్థానం పొందారు ఇప్పటికే పలుపర్యాయాలు చందాకొచ్చర్‌, ఎస్‌బిఐ అరుం ధతీ భట్టాచార్యలు ఫోర్బ్స్‌, ఫార్చూన్‌ వంటి సంస్థల జాబితాలోనికి వచ్చినసంగతి తెలిసిందే. తాజాగా అమెరికా బయటిదేశాల్లో ఫార్చూన్‌ సంస్థ చేసిన సర్వేలో 50మంది శక్తివంతమైన మహిళల్లో ఎస్‌బిఐ అరుంధతీ భట్టాచార్య, ఐసిఐసిఐబ్యాంకు చందాకొచ్చర్‌, యాక్సిస్‌ బ్యాంకు సిఇఒ శిఖాశర్మలను ఎంపికచేసింది. బాన్‌కో శాంటాండర్స్‌ బాస్‌ అనా బాట్‌ఆన్‌ అనే బ్యాంకింగ్‌ సంస్థ సంస్థగ్రూప్‌ ఎగ్జిక్యూటివ్‌ ఛైర్మన్‌ బాట్‌ఆన్‌ అగ్రస్థానంలో నిలిచారు. ఈ జాబితాలో ఎస్‌బిఐ భట్టాచార్య రెండోస్థానంలో ఉన్నారు. చందాకొచ్చర్‌ ఐదోస్థానం, శిఖాశర్మ 19వ స్థానంలో నిలిచారు. అంతర్జాతీయ జాబితాలో అమెరికా బయటిదేశాలో భారతీయ మహిళలు శక్తివంతమైన మహిళలుగా చోటుసాధించడం ఇదే ప్రథమం. యూరోజోన్‌ అతిపెద్ద బ్యాంకుగా ఉన్న బాన్‌కో శాంటాండర్‌కు గ్రూప్‌ ఎగ్జి క్యూటివ్‌ ఛైర్మన్‌గా బాట్‌ఆన్‌ వ్యవహరిస్తున్నారు.
మార్కెట్‌ విలువలపరంగా యూరోజోన్‌లో నంబర్‌వన్‌ స్థానంలో నిలిచిం ది. బాట్‌ఆన్‌ పనితీరుకు నిదర్శనంగా ఈ బ్యాంకు నిలిచిందని ఫార్చూన్‌ అంచనా. మొత్తం 19 దేశాలపరంగా ఈ 50మంది జాబితా ను రూపొందించారు. వీటిలో భట్టాచార్యను భారత్‌లోని అతిపెద్ద ప్రభుత్వరంగ బ్యాంకులో పనిచేసిన మూడేళ్ల అనుభవాన్ని ప్రామాణి కంగా తీసుకున్నారు. ఎస్‌బిఐ ఛైర్‌పర్సన్‌ భట్టాచార్య ఒకదశలో రఘు రామ్‌రాజన్‌ స్థానంలో రిజర్వుబ్యాంకు గవర్నర్‌గా రావచ్చన్నప్రచారం కూడా జరిగింది. బ్యాంకుల్లోని రానిబాకీల రికవరీకి ఆమెచేసిన ప్రణా ళికాయుతమైన కృషే ఆమెను ఆర్‌బిఐకు తెస్తుందన్న వాదనలు కూడా వినిపించాయి. సమస్యాత్మక ఆస్తులను పరిష్కరించడంలో ఎస్‌బిఐ ఛైర్‌పర్సన్‌ వ్యూహాత్మకంగా వ్యవహరించారని ఇన్వెస్టర్లు పేర్కొన్నారు. ఈ ఏడాది మేనెలలోనే ఎస్‌బిఐలో అనుబంధ బ్యాంకు లన్నీ విలీనం చేయాలన్న ప్రతిపాదనను తెచ్చారు. వీటన్నింటి విలీనం పూర్తి అయితే ఆసియాలోనే అతిపెద్ద బ్యాంకుగా ఎస్‌బిఐ నిలుస్తుంది. అక్టోబరులో ఆమె పదవీకాలం పూర్తి అ వుతు న్నప్పటికీ ప్రభు త్వం ఆమె పదవీకాలాన్ని మరి కొంతకాలంపాటు పొడిగించే అవకాశం ఉంది. విలీనంప్రక్రియ పూర్తయ్యేంతవరకూ కొనసాగుతారన్న అంచనా ఉంది. అలాగే ఐసిఐసిఐబ్యాంకు ఎండిసిఇఒ చందాకొచ్చర్‌ (54) పోటీ బ్యాంకర్లు సైతం ఆమెను అత్యంత బ్యాంకింగ్‌మేధావిగా పరిగణిస్తారని ఫార్చూన్‌ వెల్లడించింది. భారత్‌లోని అతిపెద్ద ప్రైవేటు బ్యాంకు సిఇఒ గా వ్యవహరిస్తున్న ఆమె 139 బిలియన్‌ డాలర్ల విలువైన ఆస్తులను పరిరక్షిస్తున్నారు.
అంతేకాకుండా భారత్‌రిటైల్‌వినియోగరంగ వ్యాపార ధోరణులనే సమూలంగా మార్చివేశారు. ఆదాయ వనరులకంటే రానిబాకీ లు ఈఏడాది వృద్ధిచెందినప్పటికీ కొచ్చర్‌మాత్రం బ్యాంక్‌పరంగా రికవరీ సాధించారని సమస్యాత్మక బాకీలను పరిష్కరించడంలోచొరవ చూపించి నట్లు ఫార్చూన్‌హెచ్చరించింది. బ్యాంకు డిజిటల్‌వృద్ధి మహిళా ఉద్యోగులు ఇంటినుంచేపనిచేసేందుకు సైతంవెసులుబాటు కల్పించారు. యాక్సిస్‌ బ్యాంకుకు చెందినశిఖాశర్మ ప్రైవేటు రంగంలో శరవేగంగా వృద్ధి చెందుతున్న యాక్సిస్‌బ్యాంకు సిఇఒగా పనిచేస్తున్నారు. 15 శాతం రాబడులు పెంచి 2015 చివరినాటికి 7.9 బిలియన్‌ డాలర్లకు పెంచారు. దేశవ్యాప్తంగా మూడువేల శాఖలు, 1800నగరాల్లో ఏర్పాటుచేసినట్లు ఫార్చ్యూన్‌ వెల్లడించిం ది. మొదటి త్రైమాసికం రానిబాకీలపరంగా కొంత దెబ్బ తినప్పటికీ శిఖాశర్మ సమస్యాత్మకఆస్తులు, ఎగవేతదారుల పేర్లను విస్తృత ప్రచారం చేయడం ద్వారా కొంత సంక్లిష్ట బాకీలను రాబట్టుకునేచొరవచూపించినట్లు ఫార్చూన్‌ వివరిం చింది. గతవారంలోనే పెనప్సికో సిఇఒఇంద్రానూయీ అమెరికా లో అత్యంతశక్తివంతమైన వ్యాపారమహిళల్లో రెండోస్థానం సాధించి నట్లు ఫార్చూన్‌ జాబితాప్రకటించింది. జనరల్‌మోటార్స్‌ సిఇఒ మేరా బార్రా మొదటిస్థానంలో నిలిచారు. అంతర్జాతీయంగా శక్తివంతమైన మహి ళల్లో సింగపూర్‌టెలికమ్యూనికేషన్స్‌గ్రూప్‌ సిఇఒ చువాసాక్‌కూంగ్‌ నాలుగో స్థానంలోను, వాల్‌గ్రీన్స్‌బూట్స్‌ అలయన్స్‌ కోసిఒఒ ఆర్నెల్లాబార్రా (10), చైనా రియల్‌ఎస్టేట్‌ డెవలపర్‌ లాంగ్‌వర్‌ వూయాజున్‌(260)వ స్థానం లోను, జిఇ చైనా జనరల్‌ఎలక్ట్రిక్‌ రాచెల్‌ దువాన్‌(350, హువేయి టెక్నాల జీస్‌ ఛైర్మన్‌సన్‌ యాఫాంగ్‌(38)వస్థానంలోను,అంతర్జాతీయ మార్కెట్లు, మాస్టర్‌కార్డ్‌ అధ్యక్షురాలు ఆన్‌ కైయిర్న్స్‌(44)వ స్థానంలోను, కోకోకోలా అమాటిల్‌గ్రూప్‌ ఎండి ఆలిసన్‌ వాట్కిన్స్‌ 47వ స్థానంలోను నిలిచారు.